CELEX: 31991R1214
Language: hr
Date: 1991-05-07 00:00:00
Title: Uredba Komisije (EEZ) br. 1214/91 od 7. svibnja 1991. o razvrstavanju određene robe u kombiniranu nomenklaturu

02/Sv. 2
            
            
               HR
            
            
               Službeni list Europske unije
            
            
               82
            
         31991R1214
   
               L 116/44
            
            
               SLUŽBENI LIST EUROPSKE UNIJE
            
         UREDBA KOMISIJE (EEZ) br. 1214/91
   od 7. svibnja 1991.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 315/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 1991.
      
         
            Za Komisiju
         
         Christiane SCRIVENER
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 37, 9.2.1991., str. 24.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Kutija koja sadrži 12 rola samoljepljive hipoalergene vrpce od mikroperforiranog ekstrudiranog polietilenskog filma (dimenzija 9,14 m × 2,50 cm) pakiranih za maloprodaju za medicinsku uporabu.
                        
                     
            
               3005 10 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstu oznaka KN 3005 i 3005 10 00 (vidi također napomene s objašnjenjem Harmoniziranog sustava za oznaku 30.05, treći stavak).
            
         
               
                           2.
                        
                        
                           Saturirani poliester u granuliranom obliku ili u vodenoj disperziji vrste koja se koristi kao agens za dimenzioniranje u tekstilnoj industriji.
                        
                     
            
               3907 99 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomeni 6. Poglavlja 39. i tekstu oznaka KN 3907 i 3907 99 00 (vidi također napomene s objašnjenjem Harmoniziranog sustava, oznaka 38.09, izuzetak (g)).
               Primjena ovog proizvoda ne utječe na njegovo razvrstavanje.
            
         
               
                           3.
                        
                        
                           Agaroza
                        
                     
            
               3913 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstu oznaka KN 3913, 3913 90 i 3913 90 90.